આ અરસામાં દેવ-દાનવ તમામને પરાજીત કરી અહંકારના ઓડકાર ખાતો ખાતો હિરણ્યાક્ષ આવ્યો અને નારદજીને પૂછ્યું કયાંછે વિષ્ણુ? નારદજીએ નિર્ણય કરી પાણીમાં અંગુલિ નિર્દેશ કર્યો. હિરણ્યાક્ષ સમુદ્રમાં પ્રવેશ કરે છે ત્યાંતો ભગવાન શ્રીવરાહ બે દાંતો પર પૃથ્વી ઉઠાવી સામા મળ્યા. હિરણ્યાક્ષ ગર્જતો રહ્યો છતાં ભગવાને કંઈ સાંભળ્યા વગર ઉપર આવી પૃથ્વીને યથાસ્થાને સ્થાપિત કરીને પછી હિરણ્યાક્ષની ગર્જનાનો જવાબ યુદ્ધથી દીધો એટલું જ નહિ, પરાજીત કરીને મોક્ષ ગતિ પણ આપી.